stanford-oval/wikipedia huggingface dataset:
Treffit Elmossa
Arvioita

Video-oppaassa vuodelta 1994 Kati Sinisalo sanoo päähenkilöiden ärsyttävän ja loukkaavan parikymppisten katsojien älyä, mutta antaa elokuvalle kolme tähteä viidestä, mikä vastaa sanallista arviota ”hyvä”. Myös VideoHound’s Golden Movie Retriever sanoo heikon käsikirjoituksen tuhlaavan näyttelijöiden kykyjä ja antaa elokuvalle kaksi ja puoli tähteä neljästä. Iltalehden Jyrki Laelma antoi elokuvalle kaksi tähteä ja mainitsi lyhyessä arviossaan elokuvat Sisärengas ja Turha joukko perustelematta mitenkään.
Aleksi Hautala

| Aleksi Hautala> Henkilötiedot |
| --- | --- |
Syntynyt: 11. syyskuuta 1998 (ikä 26) Liminka, Suomi
Kansalaisuus:   Suomi
Pesäpalloilija
Lempinimi:  Allu
Seura:  Simon Kiri
Pelaajaura
Junioriseurat
:  Kempeleen Kiri
Ammattilaisjoukkueet
2015-2019 2019-:  Kempeleen Kiri Simon Kiri
    
Aleksi Hautala (s. 11. syyskuuta 1998 Liminka)  on suomalainen pesäpalloilija. Hautala edustaa Ykköspesiksessä pelaavaa Simon Kiriä.
Hautala debytoi kasvattiseuransa Kempeleen Kirin edustusjoukkueessa kaudella 2017, KeKin tippuessta Ykköspesikseen kaudeksi 2018. Hautala siirtyi Kempeleeltä Simossa pelaavaan Simon Kiriin vuonna 2019.
Rio Tinto (yritys)

| Rio Tinto |
| --- | --- |

Perustettu:  1873
Kotisivu:  https://www.riotinto.com/
Infobox OKNimi-testi OK: 
Rio Tinto Alcanin laitoksia Quebecissa, Kanadassa.
Rio Tinto on vuonna 1873 perustettu brittiläis-australialainen kaivosyhtiö. Se on maailman toiseksi suurin kaivosyhtiö.
Yhtiö on saanut nimensä Etelä-Espanjan Huelvan Río Tintolta, jossa on jo antiikin aikana hyödynnetty kaivos. Vuonna 1873 lontoolainen N M Rothschild & Sons ja Pariisin de Rothschild Frères ostivat kaivokset Espanjan hallitukselta. 1800-luvun lopulla Rio Tinto oli maailman johtava kuparin tuottaja.
Vuonna 1962 brittiläinen Rio Tinto Company osti australialaisen Consolidated Zincin ja yhtiö sai nimen Rio Tinto-Zinc Corporation (RTZ). Marraskuussa 2007 se osti kanadalaisen Alcan Inc:in, mikä loi yhden maailman suurimmista alumiinin valmistajista.
Loppuvuodesta 2007 kilpaileva BHP Billiton yritti vallata Rio Tinton, jolloin Kiinan valtion Chinalco ja yhdysvaltalainen Alcoa ostivat 12 % sen osakkeista estääkseen kaappauksen.
Kritiikkiä

Rio Tintolla oli Papua Uuteen-Guineaan kuuluvalla Bougainvillen saarella kuparikaivos vuosina 1972–1989. Maiden ja vesien saastuminen sekä kaivostuottojen epätasainen jakautuminen maanomistajien kesken johti kapinaan, joka kärjistyi lopulta tuhansia uhreja vaatineeksi sisällissodaksi. Hylätty kaivos aiheuttaa edelleen ympäristön pilaantumista. Vuonna 2021 joukko saaren asukkaita laati Australian hallitukselle valituksen kaivoksen aiheuttamista ympäristövahingoista. Tarkoituksena on edetä neuvotteluihin, alueen hoitotoimiin ja yhtiön asukkaille maksamiin korvauksiin. Rio Tinto kiistää vastuunsa kaivoksen aiheuttamista ympäristövahingoista.
Toukokuussa 2020 Rio Tinto räjäytti Australiassa alkuperäiskansalle kuuluneen 46 000 vuotta vanhan luolaston Juukanin solassa. Rio Tinto selitti tapausta väärinkäsityksenä, mutta myöhemmin tehdystä selvityksestä käy ilmi, että yhtiö tiesi paikan arvon, mutta räjäytti sen silti. Tapauksen seurauksena yhtiön johtoa joutui eroamaan. Tapaus aiheutti paljon närkästystä ympäri maailmaa ja myös yhtiön sijoittajissa. Neuvoa-antavassa äänestyksessä Rio Tinton sijoittajien enemmistö ei hyväksynyt väistyvien johtajien eropalkkioita. Yhtiö on kertonut ottaneensa tapahtuneesta opiksi ja haluavansa rakentaa luottamusta uudelleen alkuperäiskansojen kanssa.
Yhdysvalloissa Rio Tinto on osakkaana Resolution Copper -hankkeessa, jonka tavoitteena on kuparikaivos Apassi-heimon pyhille maille Oak Flatiin Arizonan osavaltiossa. Hankkeella ei ole alueen alkuperäiskansojen suostumusta. Vastustajien mukaan kaivos turmelisi alkuperäiskansojen pyhiä alueita, minkä lisäksi se uhkaisi alueen jokia, lähteitä ja pohjavesiä.
Mongoliassa Rio Tinto suunnittelee Oyu Tolgoin kuparikaivoksen laajennusta. Laajennuksen arvioidaan vaikeuttavan alueella elävien paimentolaiskansojen vedensaantia ja elämäntapaa.
Norjan valtion eläkeyhtiö veti sijoituksensa pois yhtiöstä vuonna 2008. Syynä oli erityisesti Rio Tinton osakkuus Indonesiassa sijaitsevassa Grasbergin kulta- ja kuparikaivoksessa, jonka jätevedet saastuttavat läheisiä vesistöjä.
Rio Tinton litiumkaivoshanke Serbian Jadarissa on johtanut voimakkaaseen vastustukseen ja laajamittaiseen kansalliseen protestiliikkeeseen. Mahdollisen kaivoksen ympäristövaikutuksia pidetään liian riskialttiina alueella, joka on maanviljelylle ja luonnon monimuotoisuudelle tärkeä. Jopa 15 000 maataloudesta toimeentulonsa saavaa taloutta on hankkeen vuoksi uhattuna. Tammikuussa 2022 Serbian hallitus perui Rio Tinton hankkeeseen liittyvät luvat. Yhtiö etsii vastustuksesta huolimatta edelleen keinoja jatkaa projektia ja kertoo arvioivansa lupiensa perumisen oikeudellisia perusteita.
Vuonna 2022 ulkopuolisen arvioijan tekemä raportti paljasti Rio Tinton työpaikoilta laajaa seksuaalista häirintää, rasismia ja kiusaamista, josta yhtiön työntekijät ovat joutuneet kärsimään.
Grasbergin kaivos Indonesiassa.
It’s Late

| ”It’s Late” Queen |
| --- | --- | --- |

Singlen tiedot
 Albumilta: News of the World
 Julkaistu: 25. huhtikuuta 1978
 Formaatti: 7"-single
 Tuottaja(t): Queen
 Tyylilaji: hard rock, heavy metal
 Kesto: 06.26
 Levy-yhtiö: Elektra
Listasijoitukset
  74. (1978)  
Queenin muut singlet
| ”Spread Your Wings” 1978 | ”It’s Late” 1978 | ”Bicycle Race” / ”Fat Bottomed Girls” 1978 |
It’s Late on brittiläisen Queen-yhtyeen vuonna 1977 julkaistu kappale albumilta News of the World. Yhtyeen kitaristi Brian Mayn kirjoittama kappale ilmestyi myös seuraavan vuoden huhtikuussa singlenä Yhdysvalloissa ja Japanissa, mutta ei saavuttanut merkittävää kaupallista suosiota. Yhtyeen fanien keskuudessa se on kuitenkin yksi suosituimpia rock-kappaleita yhtyeen matariaalista.
Albumi News of the World merkitsi Queenin musiikillista uudistumista, mutta ”It’s Late” edusti levyllä vahvimmin perinteistä Queenia. Tyylillisesti hyvin rock-tyylisen ja kitaravoittoisen kappaleen sanoitukset käsittelevät päättynyttä rakkaussuhdetta. Se on samalla News of the Worldin raskain kappale.
Koska kappale oli yli kuusi minuuttia pitkä, se ei saanut Yhdysvalloissa paljoakaan radiosoittoa osakseen; single ylsi Billboard Hot 100 -listalla sijalle 74. Japanissa julkaistiin huomattavasti lyhennetty versio, joka ei saavuttanut listasijoitusta. Yhtye tuotti singlen itse.
Kappaleet

A-puoli
It’s Late – 6.26 (säv. Brian May)
B-puoli
Sheer Heart Attack – 3.25 (säv. Roger Taylor)
Lähitaksi

| Lähitaksi Oy |
| --- | --- |

Yritysmuoto:  osakeyhtiö
Perustettu:  1965
Toimitusjohtaja:  Petri Aarnio
Kotipaikka:  Vantaa
Liikevaihto:   11,3 milj. € (2023)
Tilikauden tulos:   −1,1 milj. € (2023)
Henkilöstö:   53 (2023)
Kotisivu:  www.lahitaksi.fi/fi
Infobox OKVirheellinen NIMI-arvo: 
Lähitaksi Oy (vuoteen 2010 Helsingin Ympäristön Taksikeskus Oy) on suomalainen taksien tilausvälitysyhtiö. Lähitaksi on julkaissut Taksini-sovelluksen.
Aiheesta muualla

Virallinen sivusto
Kalapuikkokeitto

| Kalapuikkokeitto |
| --- | --- |
Tyyli:  komedia
Kestoaika:  30 minuuttia
Pääosissa:  Tuukka Huttunen Juha Junttu Mari Perankoski Elisa Salo Kolina Seppälä
Alkuperämaa:  Suomi
Alkuperäiskieli:  suomi
Verkko:  Yle TV2
Julkaistu:  1998
Esitetty:  13. syyskuuta – 1. marraskuuta 1998
Tuotantokausia:  1
Jaksoja:  8
Tuotanto
Ohjaaja(t):  Lenka Hellstedt
Aiheesta muualla
IMDb 
Kalapuikkokeitto on Yleisradion tekemä vuonna 1998 valmistunut komediasarja. Sarjan ensiesitys tapahtui Yle TV2-kanavalla syys-marraskuussa 1998.
Juoni

Sarja kertoo vierekkäisissä soluasunnoissa asuvien nais- ja miesopiskelijoiden elämästä. Sarjan nimi tulee kohtauksesta, jossa Nokialle lopputyötä tekevä kumi-insinööri Tane paistaa kalapuikkoja suoraan lieden levyllä, jottei tulisi tiskiä. Sairaanhoitajan opintoja aloitteleva Hannes pelastaa lieden ja heittää puikot veteen. Tähän Tane huudahtaa: "Hannes, sä olet nero! Kalapuikkokeittoa!"
Jaksot

| Jakso | Nimi | Ensiesitys |
| --- | --- | --- |
| 1. | Ei oppi ojaan kaatumista estä | 13.9.1998 |
| 2. | Joka vanhoja muistaa se parhaiten nauraa | 20.9.1998 |
| 3. | Tärkeintä ei ole voitto vaan kaksoisvoitto | 27.9.1998 |
| 4. | Hädässä ystävä myydään | 4.10.1998 |
| 5. | Yrittänyttä ei lasketa | 11.10.1998 |
| 6. | Ei ole koirasta karvoihin katsomista | 18.10.1998 |
| 7. | Aikainen mato böönan löytää | 25.10.1998 |
| 8. | Ympäripäissään yhteen tullaan | 1.11.1998 |
Aiheesta muualla

Kalapuikko-sarja RITVA-tietokannassa
| n k Lenka Hellstedt |
| --- | --- |
Pitkät elokuvat (ohjaus):  Minä ja Morrison (2001)  Maata meren alla (2009)  Kaikki oikein (2018)  Heinähattu, Vilttitossu ja ärhäkkä koululainen (2020) 
TV-elokuvat ja -sarjat (ohjaus):  Ota ja omista (1997)  Kalapuikkokeitto (1998)  Samaa sukua, eri maata (2000)  Kuka lohduttaisi Viiviä? (2001)  Kotikatu (2001)  Pidetään yhtä (2002)  Käenpesä (2005-2006)  Kaikki kunnossa (2007)  Kaiken tämän takana (2008)  Uusi päivä (2011)  Haamukirjoittaja (2015)  Aikuisen naisen joulukalenteri (2018)  Kellot soi (2019) 
Lyhytelokuvat (ohjaus):  Pelipäivä (1992)  Myötä ja vasta (1993)  Paatti (1993)  Sepelimurskaamon kauniin Jolantan ihmeellinen elämä (1996)
Sven Wallander

| Sven Wallander |
| --- | --- |
 Wallander noin vuonna 1940.
Henkilötiedot
Syntynyt: 15. kesäkuuta 1890
Kuollut: 17. elokuuta 1968 (78 vuotta)
Ammatti:  arkkitehti
Arkkitehti
Koulutus:  Kuninkaallinen teknillinen korkeakoulu
Merkittävät työt:  Kungstornen
Sven Wallander (15. kesäkuuta 1890 – 17. elokuuta 1968) oli ruotsalainen arkkitehti. Hän oli yksi asunto-osuuskunta HSB:n perustajista ja sen toimitusjohtaja vuosina 1924–1958. Wallander tunnetaan erityisesti Tukholman Kungstornen-tornitaloista, jotka perustuivat hänen laatimaansa suunnitelmaan ja joista pohjoisen hän suunnitteli itse.
Kuvia

Kungstornen
Alströmergatan 32
Sven Wallanderin hauta Solnassa.
Aiheesta muualla

Kuvia tai muita tiedostoja aiheesta Sven Wallander Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Ruotsi 
Taiteenala:  KulturNav
BMW 328

| BMW 328 |
| --- | --- |

Valmistustiedot
Valmistusmaa:   Saksa
Valmistaja:  BMW
Tuotantomäärä:  464 kpl
Korimalli:  Roadster
Luokka:  Urheiluauto
Edeltäjä:  BMW 319/1
Tekniset tiedot
Moottori:  1,971 cc M328 6-syl. rivimoottori
Vetotapa:  Takavetoinen
Vaihteisto:  4 vaihteinen manuaali
Mitat
Massa:  830 kg
Pituus:  3900 mm
Akseliväli:  2400 mm
Leveys:  1550 mm
Korkeus:  1400 mm
BMW 328 oli BMW:n vuosina 1936-1940 valmistama urheiluauto. Auton suunnitteli Peter Szymanowski, josta tuli BMW:n pääsuunnittelija toisen maailmansodan jälkeen. 328 menestyi autourheilussa voittaen luokkansa mm. Le Mansin 24 tunnin ajossa ja Mille Miglian. Autoa pidettiin voittamattomana alle 2,0 litraisten luokassa; sillä menestyttiin ralleissa, kiihdytys- ja mäkikilpailuissa sekä englantilaisten pitämissä kestävyyskilpailuissa. Auton valmistusmäärä oli vain 464 kappaletta.  Vuonna 1937 auto oli kerännyt yli 100 luokkavoittoa. Auton valmistus loppui Toisen maailmansodan jälkeen, jolloin Eisenachissa sijainnut tehdas jäi Itä-saksan puolelle.
Tekniset tiedot

| --- | --- |
Moottori: 6-sylinterinen rivimoottori, sylinterinkannen yläpuolinen nokka-akseli, kevytmetallikansi.
Iskutilavuus: 1971 cm3 (66 mm halkaisija × 96 mm iskunpituus)
Puristussuhde: 7,5 : 1
Polttoainejärjestelmä: 3 Solex 30 JF alaimukaasutinta
Teho: 80 PS (59 kW; 79 hp)@5000rpm
Venttiilikoneisto: Työntötanko
Polttoainemäärä: 50 l (tarvittaessa 100 l mahdollinen)
Jäähdytys: Nestejäähdytys (7,5 l vesitilavuus)
Vaihdelaatikko: 4-nopeuksinen käsivalintainen
Kori: Alumiinikori ja tikapuurunko
Etujousitus: Erillisjousitus ja poikittainen lehtijousi
Takajousitus: Jäykkä akseli ja lehtijouset
Iskunvaimennus: Hydrauliset iskunvaimentimet
Jarrut: 280mm nestetoimiset rumpujarrut
Renkaat: 5.25 tai 5.50–16
Huippunopeus:: yli 160km/h
Gallery

BMW 328 kuvattuna Salzburgissa kesäkuussa 2004
1940 BMW 328 „Mille Miglia“.
BMW 328 moottorin kuva
BMW 328 vuosimallia 1938
BMW 328 Nürburgringillä
Aiheesta muualla

Kuvia tai muita tiedostoja aiheesta BMW 328 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:BMW_328
Käännös suomeksi
Panda

Panda tarkoittaa seuraavia:
isopanda eli panda, pandakarhu, jättiläispanda (Ailuropoda melanoleuca), nisäkäs
kultapanda eli pikkupanda, kissakarhu (Ailurus fulgens), nisäkäs
Panda, kasvisuku, jossa on lajina Panda oleosa
Panda, WWF:n logo ja varainhankintamerkki
Fiat Panda, italialainen kaupunkiautomallisto
SEAT Marbella, vanhalta nimeltään SEAT Panda, espanjalainen automalli
Panda, Inhambane-maakuntaan kuuluva alue Mosambikissa
”Panda”, kappale suomalaisen Rasmus-yhtyeen levyllä Playboys
”Panda”, kappale tanskalaisen Mew-yhtyeen levyllä A Triumph For Man.
Canal Panda, portugalilainen televisiokanava
Panda-nimisiä yrityksiä

Panda, suomalainen makeisia valmistava yritys
Panda Security, espanjalainen virusten ja haittaohjelmien torjuntaan keskittynyt yritys
Kung Food Panda, suomalainen kiinalaista ruokaa tarjoava ravintolaketju.
Panda-nimisiä henkilöitä

Andy Panda, oik. Sosian Burnatsev (s. 1995), venäläinen hip hop -artisti, Miyagi & Andy Panda -duon jäsen
Max ”Panda” Biaggi (s. 1971), italialainen ratamoottoripyöräilijä ja jalkapalloilija
Pasi ”Panda” Nikander (s. 1962), suomalainen muusikko
Timo ”Panda” Askolin (s. 1951), suomalainen jalkapallovalmentaja
Panda Bear, Noah Lennox, muusikko ja Animal Collectiven jäsen
Kuvitteellisia henkilöitä:
Panda, fiktiivinen pelihahmo Tekken-pelissä
Panda, hahmo manga- ja anime-sarjassa Hamtaro.
Anselmi Panda, Walter Lantzin piirroselokuvahahmo
Komisario Panda, ranskalainen dekkarsarjan päähenkilö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Panda”, voi hakea sivunnimihaulla, laajalla sivunnimihaulla tai tekstihaulla.
Kovanen Yhtiöt

| Kovanen Yhtiöt Oy |
| --- | --- |
Yritysmuoto:  osakeyhtiö
Kotipaikka:  Helsinki
Liikevaihto:   11,7 milj. € (2023)
Tilikauden tulos:   105 000 € (2023)
Emoyhtiö:  Cabonline Finland Oy
Omistaja:  Cabonline AB
Kotisivu:  www.kovanen.com
Infobox OKVirheellinen NIMI-arvo: 
Kovanen Yhtiöt Oy on Suomessa toimiva taksi- ja henkilökuljetusyritys.
Kovanen perustettiin 1978, ja se toimi perheyrityksenä vuoteen 2017 asti. Yrityksen liiketoiminnat jakautuivat henkilökuljetukseen ja elintarvikelogistiikkaan erikoistuneeseen Kovanen Logistics Oy:n. LTP Cargo osti Kovanen Logistics Oy:n elintarviketoiminnot ja ruotsalainen Cabonline-konserni Kovasen henkilöliiketoiminnan 2017. Kovanen Yhtiöt harjoittaa pääkaupunkiseudulla, Turussa ja Oulussa taksiliikennettä ja tilausajoa nimellä Kovanen.
Aiheesta muualla

Kovasen kotisivut
LTP Groupin kotisivut
Pikku-Enkelit. Vaarallinen tehtävä

| Pikku-Enkelit>  Vaarallinen tehtävä.D.E.B.S. |
| --- | --- |

Ohjaaja:  Angela Robinson
Käsikirjoittaja:  Angela Robinson
Tuottaja:   Jasmine Kosovic  Andrea Sperling 
Säveltäjä:  Steven M. Stern
Kuvaaja:  M. David Mullen
Leikkaaja:  Angela Robinson
Pääosat:   Sara Foster  Jordana Brewster  Meagan Good  Devon Aoki  Jill Ritchie 
Valmistustiedot
Valmistusmaa:  Yhdysvallat
Tuotantoyhtiö:   Samuel Goldwyn Films  Destination Films  Screen Gems 
Levittäjä:  Screen Gems Netflix Fandango at Home
Ensi-ilta:   Yhdysvallat  25. maaliskuuta 2004 
Kesto:  91 min
Alkuperäiskieli:  englanti
Budjetti:  3 500 000 $
Edeltäjä:  D.E.B.S
Aiheesta muualla
IMDb 
Elonet
AllMovie
Infobox OKNimi-testi OK: 
Pikku-Enkelit. Vaarallinen tehtävä (D.E.B.S.) on Angela Robinsonin ohjaama ja käsikirjoittama toimintaelokuva vuodelta 2004. Elokuvan päärooleissa esiintyy  Sara Foster, Jordana Brewster, Meagan Good, Devon Aoki ja Jill Ritchie.
Rooleissa

| 0 | 1 | 2 |
| --- | --- | --- |
|  Sara Foster  | … |  Amy    |
|  Jordana Brewster  | … |  Lucy   |
|  Meagan Good  | … |  Max   |
|  Devon Aoki  | … |  Dominique   |
|  Jill Ritchie  | … |  Janet    |
|  Geoff Stults  | … |  Bobby    |
|  Jimmi Simpson  | … |  Scud   |
|  Jessica Cauffiel  | … |  Ninotchka   |
|  Christina Kirk  | … |  Madeleine    |
7412 Linnaeus

| 7412 Linnaeus |
| --- | --- |
 1990 SL9 
Löytäminen
Löytäjät:  Eric Walter Elst 
Löytöaika:  22. syyskuuta 1990
Kiertoradan ominaisuudet
Eksentrisyys:  0,1551
Fyysiset ominaisuudet
Albedo:  0,091
7412 Linnaeus on pikkuplaneetta eli päävyöhykkeen asteroidi, jonka löysi Eric Walter Elst La Sillan observatoriossa vuonna 22. syyskuuta 1990. Pikkuplaneetta sai nimensä ruotsalaisen luonnontieteilijä Carl von Linnén mukaan. Ennen kuin tämä asteroidi sai nimensä se tunnettiin väliaikaisella tunnuksella 1990 SL9. Tämän pikkuplaneetan albedo on 0,091.
Erkki Kauppila

Erkki Eemeli Kauppila (2. heinäkuuta 1928 Kiiminki – 16. helmikuuta 2009 Helsinki) oli suomalainen poliitikko ja toimittaja. Kauppila toimi Suomen kansan demokraattisen liiton ja Suomen kommunistisen puolueen pää-äänenkannattaja Kansan Uutisten päätoimittajana vuosina 1974–1988. Hän kuului myös SKP:n keskuskomiteaan vuodesta 1972 ja poliittisen toimikuntaan vuodesta 1974.
Erkki Kauppila syntyi Kiimingissä köyhien mökkiläisten perheeseen. Hänen isänsä oli aktiivinen Suomen sosialistisessa työväenpuolueessa. Äiti oli harras lestadiolainen. Erkki aloitti työnteon jatkosodan aikana 14-vuotiaana. Hän oli ensin metsä- ja uittohommissa, sitten sahalla ja sodan jälkeen Kemi-yhtiön paperitehtaalla. Vuonna 1947 Kauppila liittyi SKP:hen. Uran suunta muuttui vuonna 1949, jolloin hän suoritti Sirola-opiston. Kurssin jälkeen Kauppila työskenteli kansandemokraattisen liikkeen toimitsijana Oulussa ja Helsingissä vuoteen 1954, jolloin hän siirtyi puoleksitoista vuodeksi Moskovaan opiskelemaan. Opintojen jälkeen marraskuussa 1956 Kauppila palkattiin Vapaan Sanan toimittajaksi ja vuodenvaihteessa 1957, lehden yhdistyttyä uuteen Kansan Uutiset -julkaisuun, hän aloitti eduskuntatoimittajana.
Vuonna 1964 Kauppila siirtyi Kansan Uutisten Moskovan-kirjeenvaihtajaksi. Hän aloitti juuri ennen Nikita Hruštšovin syrjäyttämistä ja raportoi tapahtuneesta avomielisesti. Tämä johti neuvostoliittolaisten moitteisiin. Kansan Uutiset oli ainoana kommunistisena lehtenä paljastanut syrjäyttämisen takana olleet poliittiset syyt.
Kauppila palasi Moskovasta SKP:n poliittisen toimikunnan sihteeriksi vuonna 1967. Hän osallistui puolueen uusien ohjelmien laadintaan ja oli tärkeässä roolissa esimerkiksi Tšekkoslovakian miehityksen tuominneen lausunnon laatimisessa syksyllä 1968. Kauppila kuului SKP:n maltillisiin uudistajiin ja siis enemmistöön. Vuonna 1974 hänet valittiin Kansan Uutisten päätoimittajaksi ja SKP:n poliittisen toimikunnan jäseneksi. Päätoimittajana Kauppila puolusti 1960-luvulla valittua, ja puolueopposition kyseenalaistamaa, uudistusmielistä poliittista linjaa. Hän korosti Suomen omaa demokraattista tietä sosialismiin ja vastusti Neuvostoliiton esimerkin sekä ohjeiden liiallista seuraamista. Kauppilan Kansan Uutiset sai usein kritiikkiä neuvostoliittolaisilta. Vuonna 1983 Kauppila oli SKP:n enemmistön ykkösehdokas Suomi-Neuvostoliitto-Seuran pääsihteeriksi, mutta NKP esti nimityksen tuomalla esiin kielteisen asenteensa.
Kauppila jäi eläkkeelle keväällä 1988. Hän jatkoi Kansan Uutisten kolumnistina, ja viimeiseksi jäänyt kirjoitus julkaistiin vajaat kaksi viikkoa ennen hänen kuolemaansa. Kauppilan puoliso oli Eine Kauppila os. Luoto, ja heillä oli tyttäriä.
Kauppilan tyttärentytär Elina Kauppila on Vasemmistoliiton kaupunginvaltuutettu Helsingin kaupunginvaltuustossa kaudella 2021-2025.
Kirjallisuutta

Erkki Kauppila – Lehtimies ja eurokommunisti. Toim. Noora Kauppila ja Pekka Tuominen. Omakustanne. (2012) (Erkki Kauppilan postuumit muistelmat)
Kristian Tamminen

| Kristian Tamminen |
| --- | --- |
 Kristian Tamminen STS Sanokin paidassa vuonna 2023.
Henkilötiedot
Syntynyt: 30. elokuuta 1999 (ikä 25) Tampere, Suomi
Kansalaisuus:   Suomi
Jääkiekkoilija
Lempinimi:  Krisu
Pelipaikka:  maalivahti
Hanska:  vasen
Pituus:  190 cm
Paino:  90 kg
Seura
Seura:  Ässät
Sarja:  SM-liiga
Pelinumero:  40
Pelaajaura
Pääsarjaura:  2023–
Aik. seurat:  KOOVEE (Mestis) HK 32 Liptovský Mikuláš (SloEL) Peliitat (Mestis) Hermes (Mestis) STS Sanok (Puola) Hokki (Mestis) HC Nové Zámky (SloEL)
Kristian Jaakko Daniel Tamminen (s. 30. elokuuta 1999 Tampere) on suomalainen jääkiekkomaalivahti, joka edustaa SM-liigajoukkue Porin Ässiä.
Ura

Tamminen on Tapparan kasvatti. Hän siirtyi 15-vuotiaana Tampereen Ilvekseen kaudeksi 2014–2015. Kaudeksi 2017–2018 Tamminen siirtyi Saimaan Pallon U20-joukkueeseen. Hän puki samalla kaudella myös kahteen SM-liigan runkosarjaotteluun, mutta Tamminen ei kuitenkaan saanut peliaikaa.
Kaudeksi 2019–2020 Tamminen siirtyi vuoden mittaisella sopimuksella Mestis-joukkue Kooveehen. Hän pelasi siellä yhdeksän runkosarja- ja kaksi Suomen Cupin ottelua. Suurimman osan joukkueen otteluista pelasi kuitenkin Ilveksen lainamaalivahti Eetu Mäkiniemi. Tamminen pelasi kauden aikana myös 11 ottelua Kooveen A-nuorissa.
Syyskuussa 2020 Tamminen liittyi tryoutille Slovakian Extraligassa pelaavan HK 32 Liptovský Mikulášin joukkueeseen. Hän pelasi siellä yhden Slovakian Cupin ottelun, mutta Tamminen jäi kuitenkin ilman jatkosopimusta joukkueen koronatilanteen vuoksi. Lokakuussa hän palasi Mestikseen ja siirtyi loppukauden 2020–2021 kattavalla sopimuksella Heinolan Peliittoihin. Tamminen pelasi siellä koronavirusrajoitusten lyhentämällä kaudella 13 runkosarja- ja kaksi pudotuspeliottelua.
Kaudeksi 2021–2022 Tamminen siirtyi jatkamaan Mestis-pelejään vuoden mittaisella sopimuksella Kokkolan Hermekseen. Hän jakoi varsin tasaisesti joukkueen torjuntavastuun Ässien lainamaalivahti Rasmus Korhosen kanssa. Tamminen pelasi 28 runkosarja- ja neljä Suomen Cupin ottelua. Hän ei saanut kuitenkaan peliaikaa pudotuspeleissä. Toukokuussa 2022 Tamminen teki Hermeksen kanssa vuoden mittaisen jatkosopimuksen. Kaudella 2022–2023 hän pelasi 24 runkosarja- ja yhden pudotuspeliottelun. Valtaosan Hermeksen otteluista pelasivat myös Oulun Kärppien lainamaalivahti Niklas Kokko sekä Jesse Haukka. Tamminen äänestettiin Mestiksen lokakuun kuukauden pelaajaksi.
Tamminen siirtyi kaudeksi 2023–2024 vuoden mittaisella sopimuksella Puolan Polska Hokej Ligan STS Sanokiin. Hän pelasi alkukaudella 13 runkosarjaottelua torjuen kuitenkin vain yhden voiton. Marraskuussa 2023 Tammisen sopimus lopulta purettiin. Tammikuussa 2024 hän palasi Mestikseen ja siirtyi loppukauden kattavalla sopimuksella Kajaanin Hokkiin. Hän toimi joukkueen pääasiallisena vastuunkantajana ja torjui kaikki kuusi karsintasarjan ottelua.
Kaudeksi 2024–2025 Tamminen siirtyi vuoden mittaisella sopimuksella Slovakian Extraligan HC Nové Zámkyyn. Hän pelasi siellä alkukaudella neljä runkosarjaottelua, kunnes lokakuussa 2024 Tamminen palasi 21. joulukuuta asti kestävällä sopimuksella Hokkiin, kun joukkueen maalivahtiosastolta sekä Zach Stejskal että Eetu Nieminen olivat sivussa. Tammikuussa 2025 hän siirtyi loppukauden sopimuksella SM-liigajoukkue Porin Ässiin. Seuran urheilutoimenjohtaja Janne Vuorisen mukaan joukkue tarvitsi leveyttä maalivahtiosastolleen.
Unikeonpäivä (Naantali)

Unikeko Jaakko Sajo heitetään veteen Unikeonpäivillä 1967.
Vuoden 2012 Unikeko Tomi Lohikoski lentää veteen.
Aikaisempien vuosien Unikeot kantavat tulevaa vuoden 2012 Unikekoa. Ensimmäisenä punaisessa paidassa Olli Kortekangas (2011) ja perässä valkoisissa paidoissa Risto Rinne (2005), tunnistamaton henkilö, Raimo Vahtera (1993), Pekka Jokisuu (2008), Heikki Routamaa (2010) ja Matti Tuominen (1997).
Laituritanssit ja markkinakojuja vuoden 2012 Unikeonpäivillä Ailoistenniemen näkötornista kuvattuna.
Naantalin Unikeonpäivä, myös nimellä Unikeonkestit, on unikeonpäivänä 27. heinäkuuta Naantalissa järjestettävä tapahtuma, jossa valitaan vuosittain valtakunnan virallinen Unikeko. Naantalissa Unikeonpäivää on vietetty ainakin 1880-luvulta lähtien.
Naantalin Unikeonpäivän ohjelmaan kuuluvat muun muassa aamulla alkava herätyskulkue, Unikeon mereen heitto, Unikeon kulkue, lasten pukukilpailu, musiikki- ja teatteriesityksiä sekä markkinatori.